text: Імя Уладзіміра Бачкова ў Гродне ведалі як мінімум тыя, хто цікавіўся аднаўленнем гістарычнай архітэктурнай спадчыны Гродна і лёсам Старога Замка ў прыватнасці. 9 жніўня на 77 годзе жыцця Уладзімір Бачкоў памёр. 10 жніўня пройдзе развітанне.
  Гісторык і культурны антраполаг Сцяпан Стурэйка, старшыня праўлення Беларускага камітэта ICOMOS, распавёў для Hrodna.life пра рэстаўратара, яго працу і повязь з Гродна.
  «Сыходзяць зубры беларускай рэстаўрацыі»
  Такі выраз напісаў Сцяпан Стурэйка пра смерць Бачкова на сваёй старонцы ў Facebook.
  «Ён належаў да старога пакалення прафесіяналаў, можна сказаць, да першага прафесійнага пакалення беларускіх рэстаўратараў. Усе ягоныя сталыя калегі, з якімі мне даводзілася гутарыць, адгукаліся аб ім, як аб надзвычай моцным, датошным даследчыку. Да таго ж, такім, які меў спрыт і моц прасоўваць сапраўды вялікія праекты.
  Чытайце таксама:«Спадчына — не проста старыя камяні і фальклор». Сцяпан Стурэйка пра вынік 10 гадоў працы
  Бачкоў стаяў ля вытокаў рэстаўрацыі Нясвіжскага замка, займаўся гісторыка-архітэктурным абгрунтаваннем рэгенерацыі гістарычнай забудовы Гродна ў 1980-я гг.
  «На падставе той працы ў БелНДІгорадабудаўніцтва распрацоўвалі Праект дэтальнай планіроўкі цэнтра — той, які сёння гісторыкі лічаць найбольш спрыяльным у сэнсе аднаўлення гістарычнага асяроддзя», — распавёў Стурэйка для Hrodna.life.
  Яго кумірам быў Санці Гучы
  Сцяпан узгадаў таксама, што калі Бачкоў заняўся Старым замкам, то пераехаў жыць у Гродна. «Гэта шмат кажа пра яго і як пра асобу», — мяркуе Стурэйка.
  «Ён належаў да такога тыпу рэстаўратараў, якія імкнуцца пераўвасобіцца ў творцаў, аб’ектамі якіх займаюцца. У гэтым сэнсе Санці Гучы быў ягоным кумірам аж настолькі, што, кажуць, нават адрас электроннай пошты яго быў на імя Гучы».
  Такі тып рэстаўратараў, паводле Стурэйкі, давалі распаўсюджаны: «Такі сабе Віяле-ле-Дзюк, які перастварае помнікі не столькі такімі, якімі яны былі, колькі такімі, якімі яны маглі і павінны былі быць. Гэта адна з распаўсюджаных рэстаўрацыйных ідэалогій. Дарэчы, хто б што не казаў, а менавіта яна і ёсць квінтэсенцыя навуковай рэстаўрацыі, дзе галоўная стаўка робіцца на гіпотэзу».
  Чытайце таксама: «Рэстаўрацыя — не аднаўленне як было». Сцяпан Стурэйка пра спрэчкі вакол Старога замка
  Шанцавала і не шанцавала адначасова
  Сцяпан Стурэйка распавёў Hrodna.life, што Бачкову і шанцавала, і не шанцавала адначасова: «Шанцавала ў тым, што яму даставаліся самыя крутыя аб’екты. А вы паспрабуйце быць настолькі паспяховым! А не шанцавала ў тым, што яны патрабуюць надта шмат часу і рэсурсаў на рэалізацыю. За гэты час непазбежна прыходзяць новыя пакаленні даследчыкаў, якія пачынаюць глядзець на тыя аб’екты пад іншым вуглом. Натуральна, пачынаюцца спрэчкі, патрабаванні пачынаць усё з пачатку…»
  «Так не толькі ў Беларусі, дарэчы. Паўсюль так. Пра спрэчкі ў рэстаўрацыі кракаўскага Вавеля цэлыя кнігі напісаныя. Рэстаўрацыя наогул надзвычай канфліктагенны працэс».
  З ім сыходзіць эпоха
  «Так што можна сказаць, што сышла маштабная асоба, чалавек-эпоха, — кажа Стурэйка. — Пра яго будуць помніць хаця б таму, што ягоны галоўны помнік — Стары замак — гэта і яму помнік на стагоддзі».
  Чытайце таксама:
  «Як прапаноўваў Бачкоў, не будзе». Ідзе другі этап рэканструкцыі Старога замка
  Адкуль памылкі ў праекце і што будзе ў новай экспазіцыі. Дырэктар музея расказаў пра рэканструкцыю Старога замка
  Гістарычная даведка абвяргае праект рэканструкцыі Старога замка. Якім (не)быў палац Баторыя?
  Тры перыяды Старога замка ў Гродне: від 100 гадоў таму, да рэканструкцыі і цяпер
  «Гэта не фантазіі аднаго архітэктара». Іншы погляд на скандальную рэканструкцыю Старога замка
  1
  Похожие записи
  « Умер архитектор Владимир Бочков. Он разрабатывал проект реконструкции Старого замка в Гродно
  Актуальное
  В Гродно ликвидируют фонд. Его создатели пытались восстановить усадьбу в Желудке
  3 декабря 2022, 22:42
  Вышивка, картины, вечеринки, лес. Посмотрели в Instagram, как отдыхают гродненцы
  3 декабря 2022, 22:18
  «Зімовы фэст» и Дед Мороз на поезде. Какие мероприятия готовят в Гродно к Новому году: расписание
  2 декабря 2022, 17:46
  Искать замену или переводить на «натуралку»? Есть ли в Гродно проблемы с импортным кормом для животных?
  2 декабря 2022, 12:43
  Facebook
  Instagram
  Telegram
  RSS
  YouTube
  Вконтакте
  © 2016-2022 Перепечатка материалов сайта разрешается только со ссылкой на источник с указанием автора. Подробные правила перепечатки тут